|  |
| --- |
| **מצעד הפזמונים השבועי בילבורד הוט 100** |
| 

---

**לפני אוגוסט 1958**
1949-1940 • 1958-1950

---

**אחרי אוגוסט 1958**
1969-1958 • 1979-1970 • 1989-1980 • 1999-1990 • 2009-2000 • 2019-2010 • 2029-2020

---

**פורטל מוזיקה** • **פורטל פופ** • **פורטל רוק** |

**בילבורד הוט 100** (באנגלית: **Billboard Hot 100**) הוא מצעד פזמונים שבועי שמופק על ידי מגזין הבילבורד, והוא מתפרסם באופן רשמי מדי יום שלישי באתר המגזין. דירוג המצעד מבוסס על נתוני השמעות ברדיו ועל נתוני מכירות שנאספו במהלך השבוע שלפניו, בימים שישי עד חמישי. המצעד מתקיים מאז שנות ה-40 של המאה ה-20 ועד היום פופולריות של שירים נמדדת, בין היתר, על פי הצלחתם במצעד ההוט 100.

היסטוריית המצעד
---------------

מצעד הבילבורד הוט 100 פורסם לראשונה במהלך שנות ה-40 של המאה ה-20. בשנות הארבעים והחמישים, המצעד דירג את הסינגלים הפופולריים ביותר מכמה בחינות:

* **מכירות** - דירוג של הסינגלים הנמכרים ביותר בחנויות שונות בארצות הברית, בהתבסס על דיווחים שנאספו מנקודות מכירה שונות.
* **השמעות** - דירוג של הסינגלים המושמעים ביותר בתחנות הרדיו השונות ברחבי ארצות הברית, בהתבסס על דיווחים שנאספו מתקליטנים ומתחנות רדיו ברחבי ארצות הברית.
* **השמעות במכשירי ג'וקבוקס** - דירוג של הסינגלים שהושמעו הכי הרבה במכשירי ג'ובוקס ברחבי ארצות הברית. באותה העת, מצעד זה היווה את אחד האפיקים החשובים ביותר למדידת הפופולריות של שיר בקרב הדור הצעיר של המאזינים, וזאת בשל כך שבמשך שנים רבות תחנות רדיו רבות לא הסכימו לנגן מוזיקת רוק אנד רול ברשימות ההשמעה שלהם.

על אף שמבחינת חשיבות, רבים ייחסו לשלושת הנתונים חשיבות שווה, היו מספר מומחים שייחסו למצעד המכירות חשיבות גדולה יותר לגבי שיר.

לבסוף, המגזין בילבורד יצר מצעד נוסף, ששילב את כל ההיבטים של מדד הפופולריות לסינגלים בקרב הקהל האמריקני (מכירות, השמעות ברדיו וניגון במכשירי ג'וקבוקס). אף על פי כן, במצעד זה לשקלול נתוני המכירות הייתה התייחסות גבוהה יותר במצעד החדש מאשר לנתוני ההשמעות.

ב-12 במאי 1955, פרסם לראשונה מגזין הבילבורד את מצעד ה"טופ 100" ("The Top 100"), במקביל לפרסום המצעדים האחרים.
ב-17 ביוני 1957, הפסיק בילבורד לפרסם את מצעד השמעות במכשירי ג'וקבוקס, לאחר שהפופולריות של מכשירי הג'וקבוקס דעכה באופן משמעותי ולאחר שתחנות רדיו רבות החלו לשלב יותר ויותר שירי רוק ברשימות ההשמעה שלהם.

ב-28 ביולי 1958, נפסק באופן רשמי הפרסום של מצעדי הטופ 100 ומצעד השמעות במכשירי ג'וקבוקס, כשבפסגת אלו, הייתה גרסת הפלייבק של פרז פראדו לשיר "Patricia".

ב-4 באוגוסט 1958 החל המגזין הבילבורד לפרסם מצעד עיקרי אחד בשם "הוט 100" אשר הכיל שירים מכל הסוגות המוזיקליות. המצעד הפך למצעד המקובל ביותר בתעשיית המוזיקה בארצות הברית, וב-13 באוקטובר 1958, הפסיק מגזין הבילבורד לגמרי את פרסום מצעד המכירות.

ב-2003, החל לפרסם מגזין הבילבורד, מצעד בשם "Hot Digital Tracks", אשר סיכם את ההורדות הדיגיטליות של שירים, מחנויות ה-iTunes, ‏Napster, ‏Musicmatch ו-Raphsody. במצעד, דורגו שירים בגרסאותיהם השונות (למשל, רמיקס, גרסה "נקייה", וכו') במקומות שונים, על פי מספר ההורדות של כל אחת בנפרד. מצעד זה היה נפרד ממצעד ההוט 100, ותוצאותיו לא שוקללו. ב-12 בפברואר 2005, החל הבילבורד לשקלל גם את תוצאות מצעד ההורדות במצעד ההוט 100. מאוחר יותר, מגזין הבילבורד הפסיק לפרסם את מצעד ה-Digital Tracks באתרו, וכיום הוא מפורסם באתר ה-billboard.biz. באתר המגזין, מפורסם מצעד בשם "Hot Digital Songs", אשר מדרג את כל הגרסאות של שיר מסוים באותו מיקום.

ב-11 באוגוסט 2007, מגזין הבילבורד החל לראשונה לשקלל במצעד ההוט 100 גם שירים מתוך שירותי הזרמת מדיה מרכזיים. שתי החברות הראשונות שסיפקו נתונים על כך באופן שבועי, היו אמריקה און ליין, ושירות Yahoo! Music.

### המצעד כיום

בנוסף, לנתונים האלו מתפרסמים שלושה מצעדים נוספים של המגזין:

* מצעד ההשמעות (הוט 100) - מחושב על פי 998 תחנות רדיו שונות.
* מצעד מכירות הסינגלים
* המצעד הדיגיטלי - מצעד ההורדות הדיגיטליות, כשרובן מתבצעות מאתר iTunes (כ-80%), והשאר מחנויות קטנות יותר, כגון אמזון ואחרות.

כיום המצעד מחושב על פי נתוני ההשמעות בתחנות הרדיו של ארצות הברית, שנאספים על ידי חברת "שידור מערכות המידע של נילסן" (Nielsen Broadcast Data Systems), על פי נתוני המכירות הדיגיטליות והפיזיות של השירים, על פי Nielsen SoundScan ועל פי נתונים של שירותי הזרמת מדיה שונים.

במצעד משוקללים נתוני ההורדות הדיגיטליות של כל שבוע מיום שני ועד ליום ראשון שאחריו ונתוני ההשמעות ברדיו נאספים מיום רביעי ועד ליום שלישי שאחריו.

### שידור המצעד

מספר מצעדי רדיו באמריקה עושים שימוש בנתוני מצעד ההוט 100. מצעד ה-American Top 40, ששודר עד ל-30 בנובמבר 1997 בתחנת הרדיו KIIS FM, שידר את ארבעים הגדולים ממצעד הבילבורד. מאוחר יותר, הפסיקה תחנת הרדיו לשדר את מצעד זה, והחלה לשדר את מצעד Top 40 Radio Monitor שבוסס על נתוני מצעד ההשמעות של הבילבורד.

### מצעדי סוף שנה

מגזין הבילבורד מפרסם בסוף כל שנה דירוג המסכם את דירוגי השירים במצעד ההוט 100 במהלך השנה. החישוב מתבצע על השירים שדורגו מתחילת דצמבר ועד לסוף נובמבר של השנה הבאה.
בעבר, (על פי Nielsen SoundScan), נתוני המצעדים מחושבים בדרך הבאה: עבור כל שבוע של שיר במצעד ההוט 100, הוא מקבל את הניקוד ההפוך ממיקומו באותו שבוע. כל למשל, שיר שהיה במקום המאה בשבוע אחד, קיבל עבור השבוע הזה נקודה אחת. שיר שהיה במקום הראשון, קיבל מאה נקודות. בנוסף, מספר השבועות בהם השיר שהה במיקום הפסגה שלו מוסיפים גם הם לנקודות הסופיות. מצעדי סוף השנה, מדורגים על פי מספר הנקודות שקיבל כל שיר.

לאחרונה, שונתה דרך החישוב של השירים במצעדי סוף השנה. הניקוד שניתן כעת, ניתן בנפרד להשמעות ולהורדות. בנוסף, חישוב הנקודות, מושפע גם מתקופת ההצלחה. לדוגמה, שיר ששהה במשך שישה שבועות במקום הראשון של המצעד בתחילת השנה, יקבל ניקוד גבוה משיר ששהה תשעה שבועות במקום הראשון בחודש מרץ. שירים שהגיעו לשיאם בחודשים נובמבר או דצמבר, מועברים בדרך כלל למצעד של השנה הבאה, מכיוון שסיכויים רבים שהניקוד שלהם יחולק בין השנים, והם ידורגו במקום נמוך.

שינויי המדיניות במצעד ההוט 100
------------------------------

מגזין הבילבורד, ניסה במהלך ההתפתחות שלו, ליצור מצעד שמשקף את התרבות הפופולרית של תעשיית המוזיקה בארצות הברית. בשל כך הדרך בה נאספים הנתונים והאופן בו מוחלט מהם הגורמים שמשפיעים על המצעד השתנו באופן ניכר לאורך השנים.

### שקלול הסינגלים לעומת ההשמעות

בתחילת דרכו של המצעד, סינגלים פיזיים רבים נמכרו, והיו חלק רב משקלול תוצאות המצעד. עם הזמן, החלו להימכר יותר אלבומים מאשר סינגלים, ואמנים רבים הפיקו אלבומים מלאים במקום סינגלים. בעקבות השינוי, בתחילת שנות ה-90 של המאה ה-20, החליט מגזין הבילבורד להגדיל את השפעתם של ההשמעות בתחנות הרדיו על תוצאות המצעד. לאחר זמן מה, החלו חברות תקליטים להפסיק לייצר סינגלים, ולמכור רק אלבומים. בהמשך, שינה הבילבורד את מדיניותו לגבי שקלול מכירת הסינגלים והשמעתם מספר פעמים.

### איי-סייד ובי-סייד

בילבורד שינה את מדיניות המצעדים שלו גם בנושא האיי-סייד ובי-סייד. כשהפיק מגזין הבילבורד את מצעד "הנמכרים ביותר בחנויות", האיי סייד והבי סייד שוקללו ודורגו יחדיו, אך השיר שקיבל דירוג גבוה יותר במצעדים האחרים, דורג ראשון. גם המדיניות לגבי סינגלים מסוג זה שונתה מספר פעמים, אך לבסוף, עם הפסקת הפרסום של ה"טופ 100", שני הצדדים דורגו בנפרד.

עם תחילת הפרסום של מצעד ה"הוט 100", הוחלט, שאם שני צידי הסינגל דורגו במקומות גבוהים במצעדי ההשמעות, הם ידורגו יחדיו במצעד. פרט זה היה שנוי במחלוקת, כי חברות התקליטים החלו לשים את אותו השיר בשני צידי הסינגל שהגיעו אל תחנות הרדיו. בנוסף, מגזין הבילבורד נתקל בבעיות נוספות. למשל, כשהחלו לייצר סינגלים על גבי תקליטורי 12 אינץ', לפעמים היו יותר משני בי סייד, והדבר יצר בעיה בדירוג במצעד. מדיניות "חיתוך האלבומים" פתרה את בעיות אלו לצמיתות.

### "מצעד סינגלים" לעומת "מצעד שירים"

עד שנת 1998, אל מצעד הבילבורד הוט 100, יכלו להיכנס רק שירים שיצאו כסינגלים. במהלך שנות ה-90, חברות התקליטים החלו להפסיק לייצר סינגלים, מהטענה ש-"זה גוזל ממכירות האלבומים".[דרוש מקור] בעקבות זה, החלו תחנות רדיו רבות לשדר שירים גם ללא יציאתם כסינגלים. לאחר זמן מה, חלק מחברות התקליטים הוציאו את השירים כסינגלים רק לאחר שהגיעו למקום גבוה במצעד ההשמעות, על מנת לגרום לסינגל להיכנס למקום גבוה יותר בשבוע הראשון ליציאתו. לאחר לחץ של מספר אמנים, החל הבילבורד להכניס אל המצעד גם שירים שלא יצאו כסינגלים.

### מיני אלבומים

בשנות ה-50 וה-60, מיני-אלבומים דורגו על ידי הבילבורד במצעד ההוט 100 והטופ 100. עם התפתחות האלבומים, והפיכתם לפופולריים יותר, הוחלט להעביר את המיני אלבומים אל מצעד האלבומים - בילבורד 200.

### גרסאות שונות של שיר

לעיתים, לשירים מסוימים, יצאו מספר גרסאות. גרסאות אפשריות לשיר הן גרסת רמיקס, גרסה "נקייה", גרסת סולו לדואטים, ומספר סוגים נוספים. מצעדי הבילבורד השונים, מתייחסים באופן שונה לגרסאות אלו, וישנם מצעדים המדרגים במקומות שונים אותן, וישנם כאלו שמדרגים אותם כשיר אחד. מצעד ה-"Hot Digital Tracks" (שאינו מפורסם באתר הבילבורד), מדרג במקומות שונים את הגרסאות השונות של השיר. לעומתו, מצעד ה-"Hot Digital Songs", מאחד בין הגרסאות השונות של השיר, ומדרג אותן במקום אחד וכך גם מצעד ההשמעות.

ראו גם
------

|  |  |
| --- | --- |
|  | **ספר: בילבורד הוט 100** |
| אוסף של ערכים בנושא הזמינים להורדה כקובץ אחד. |

* בילבורד
* מצעדי הבילבורד
* הישגים ואבני דרך בבילבורד הוט 100
* בילבורד 200
* בילבורד גלובל 200
* מצעד פזמונים
* רולינג סטון טופ 100

קישורים חיצוניים
----------------

* 

* אתר האינטרנט הרשמי של בילבורד הוט 100 (באנגלית)
* מצעד הבילבורד הוט 100, באתר הבילבורד

הערות שוליים
------------

1. ↑  Mayfield, Geoff, Billboard Hot 100 To Include Digital Streams, באתר הבילבורד, 4 באוגוסט 2007
2. ↑  גיא חג'ג', קרב הענקים: אייטיונז נגד אמאזון, באתר ynet, ‏1 במאי 2007
3. ↑  Gary Trust, Ask Billboard: From 'S&M' To Disney Acts, באתר הבילבורד, 15 באפריל 2011

| מצעדי הבילבורד |
| --- |
| אלבומים | 

|  |  |
| --- | --- |
| בילבורד 200 | אלבומים מסחריים • אלבומי קטלוג הפופ • אלבומים מקיפים (נסגר) • אלבומים דיגיטליים (נסגר) • אריכי הנגן מתחת לצועדים בפסגה (נסגר) |
| R&B/היפ-הופ | אלבומי R&B/היפ-הופ • אלבומי ראפ |
| קאנטרי | אלבומי קאנטרי |
| לטיני | אלבומים לטיניים •  אלבומים מקסיקניים אזוריים • אלבומי פופ לטיניים • אלבומים קצביים לטיניים • אלבומים הטרופיים |
| דתי | אלבומים נוצריים |
| אחר | אלבומי ה-Heatseekers • אלבומי דאנס/אלקטרוני • אלבומים עצמאיים • אלבומי קומדיה • אלבומי ילדים • אלבומי העידן החדש |
| בין-לאומי | בילבורד להיטי העולם • אלבומים קנדיים • אלבומים אירופאים |

 |
| סינגלים ורצועות | 

|  |  |
| --- | --- |
| הוט 100 | שירי רדיו • שירים דיגיטליים • רצועות דיגיטליות • שירי סטרימינג • שירים לפי דרישה • שירים מתחת להוט 100 |
| פופ | 40 שירי מיינסטרים • שירים עכשוויים למבוגרים • 40 שירים למבוגרים • פופ 100 (נסגר) • טופ 40 טראקס |
| דאנס/אלקטרוני | שירי דאנס קלאב • שירי דאנס/אלקטרוני • דאנס/מיקס שואו איירפליי • שירי דאנס/אלקטרוני מסחריים (נסגר) • שירי דאנס/אלקטרוני דיגיטליים |
| R&B/היפ-הופ | שירי R&B/היפ-הופ • R&B/היפ-הופ איירפליי • שירי R&B/היפ-הופ מתחת להוט 100 • שירי ראפ • שירי R&B • שירי R&B למבוגרים • שירים קצביים |
| רוק | שירי רוק & אלטרנטיביים • רוק מיינסטרים • איירפליי אלטרנטיבי • איירפליי אלטרנטיבי למבוגרים |
| קאנטרי | שירי קאנטרי • קאנטרי איירפליי |
| לטיני | שירים לטיניים • שירי פופ לטיניים • שירים מקסיקניים אזוריים • איירפליי טרופי • שירי קצביים לטיניים |
| דתי | שירים נוצריים • איירפליי נוצרי |
| אחר | שירי ה-Heatseekers |
| בין-לאומי | ארגנטינה הוט 100 • קנדה הוט 100 • סין הוט 100 (נסגר) • גלובל 200 • אינדונזיה הוט 100 • יפן הוט 100 • הפיליפינים הוט 100 (נסגר) • קיי-פופ הוט 100 (נסגר) • אירופה הוט 100 (נסגר) • טורקיה טופ 20 • טורקיה טופ 20 (בין-לאומי) (נסגר) • שירי עולם דיגיטליים • וייטנאם הוט 100 • מצעד השירים בהונג קונג • מצעד שירי הפיליפינים • מצעד שירי ברזיל • מצעד שירי קרואטיה • מצעד שירי הודו • מצעד שירי מלזיה • מצעד שירי רומניה • מצעד שירי קוריאה הדרומית |

 |
| ערכים קשורים | ארטיסט 100 • בילבורד רדיו מוניטור (נסגר) • הישגים ואבני דרך בבילבורד הוט 100 • מוזיקה & מדיה • *R&R* • בילבורד יפן • בילבורד יוון • בילבורד טורקיה • בילבורד ברזיל (נסגר) • טופ 100 ברזיל • בילבורד בספרדית • בילבורד קיי-טאון • בילבורד הפיליפינים (נסגר) • בילבורד סין • בילבורד טוויטר בזמן אמת • ג'ואל ויטבורן • האלבומים הנמכרים ביותר לפי שנה בארצות הברית |

| תעשיית המוזיקה |
| --- |
| חברות וארגונים | 

|  |  |
| --- | --- |
| נציגים | ARIA • BVMI • BPI • Music Canada • FIMI • IFPI (worldwide) • PMB • PROMUSICAE • RIAA • SNEP |
| מפיצי מוזיקה | BMG רייטס מנג'מנט • סוני מיוזיק פבלישינג • יוניברסל מיוזיק פבלישינג גרופ • וורנר צ'אפל מיוזיק |
| חברות תקליטים | **ראשיות**: סוני • יוניברסל • וורנר • **עצמאיות**: קונקורד • חברות תקליטים עצמאיות בממלכה המאוחדת • AAMG |
| קמעונאים | אמזון • חנויות מוזיקה מקוונות (חנות האייטונס) • פנאק • HMV • טרנס וורלד אנטרטיינמנט • וירג'ין מגה-סטורס |
| מוזיקה חיה | CTS איוונטים • לייב ניישן • לייב-סטייל • טיקטמאסטר |

 |
| סוגות פופולריות ראשיות | אוונגרד • בלוז • R&B עכשווי • קאנטרי • קרוסאובר • דאנס • דיסקו • דראם נ' בייס • קלה • אלקטרוניקה • ניסיונית • עממית • פאנק • גוספל • היפ הופ • אינסטרומנטלית • ג'אז • ג'יי-פופ • קיי-פופ • לטינית • מטאל • מוטאון • העידן החדש • פופ אופראי • פופ • פאנק רוק • רגאיי • רגאטון • רוק • נשמה • פסקול • עולם |
| מונחים ותפקידים | עיצוב עטיפת אלבום • A&R • די ג'יי • הפצה • חוק הבידור • חינוך מוזיקלי • ניהול מוזיקלי • עיתונות מוזיקלית • מו"ל מוזיקה • חנות מוזיקה • אולם מוזיקה • כלי נגינה • חנות שמע מקצועית • קידום • קידום ברדיו • חברת תקליטים • חנות תקליטים • צוות דרכים • מנהל כישרונות • מקדם סיבובי הופעות

|  |  |
| --- | --- |
| הפקה | עיבוד מוזיקלי • מלחין • ניצוח • די ג'יי • הפקת היפ הופ • מחלקת הקרנות • מפיק מוזיקלי • חטיבת קצב • תזמור • נגן אולפן (זמר רקע • זמר צללים • מאמן ווקאלי • סופר צללים) • מהנדס קול |

 |
| פורמטי הקלטה | סינגל (מיני-אלבום (EP) • תקליטור 12 אינץ' • קלטת סינגל • תקליטור סינגל • מקסי סינגל) • אלבום (אלבום כפול) • הוצאה מחודשת • וידאו קליפ • סינגל שיווקי • תקליט • שמונה רצועות • קלטת שמע • תקליטור • DVD • איירפליי • הורדת מוזיקה • שירות הזרמת מוזיקה |
| הופעות חיות | קונצרט • סיבוב הופעות • רצף הופעות • פסטיבל מוזיקה • תחרות מוזיקה |
| מצעדים | מצעדי ה-ARIA • בילבורד הוט 100 • ארגנטינה הוט 100 • טופ 100 ברזיל • יפן הוט 100 • קנדה הוט 100 • סירקל צ'ארט • מצעד ג'י-מיוזיק • מצעד הסינגלים האירי • מצעד הסינגלים האיטלקי • מצעדי ה-GfK אנטרטיינמנט • אנטרטיינמנט מוניטורינג אפריקה • מצעדי אוריקון • מצעד הסינגלים הניו זילנדי • רולינג סטון טופ 100 • המצעד הסיני • מצעד הסינגלים של SNEP • סוורייטופליסטן • מצעד הסינגלים הבריטי |
| מפיצים | בילבורד • היט-קווארטרס • הוט פרס • קרנג! • מוג'ו • מוזיקה אי דיסקי • *NME* • *Q* • רולינג סטון • סמאש היטס • טופ אוף דה פופס |
| טלוויזיה | 

|  |  |
| --- | --- |
| ערוצים | ערוץ V‏ • CMT • פיוז • מנט • MTV‏ • MTV2‏ • MTV טרס • מאץ'-מיוזיק • דה מיוזיק פקטורי • ויוה • VH1 • דה קאנטרי נטוורק |
| סדרות ותוכניות | "איידולז" • "פופ-סטארס" • "אקדמיית הכוכבים" • "דה פור" • "דה וויס" • "אקס פקטור" • "הכוכב הבא" |

 |
| הישגים | פרס מוזיקה • מוזיקאים שיאני מכירות • האלבומים הנמכרים ביותר (לפי מדינה) • השירים הנמכרים ביותר • סיבובי ההופעות הרווחיים ביותר • סיבובי ההופעות הנצפים ביותר |
| אחר | יחידה שקולה לאלבום • צד א' וצד ב' • בוטלג • מסרים סודיים בשירים • תעשיית המוזיקה הנוצרית • רצועה נסתרת • רצועת בונוס • שוקי המוזיקה המוקלטים הגדולים ביותר • תעודה על מכירות • מכירת תקליטים • אלבום הפתעה • עידן האלבומים |
| קטגוריה |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: e6ef9b62-cc8c-4513-8dd6-ef28de0c33fd

 |